cyanic-selkie/wikianc huggingface dataset:
Epcot
Future World
Blant de andre attraksjone finner vi blant annet Test Track, som med sine 104 km/t er blant de raskeste attraksjonene Disney noen gang har hatt.
Steffen Sørum
Forfatterskap
Steffen Sørum debuterte som forfatter med romanen Du elsker meg i 2000. Sørum har tidligere vært redaktør i det litterære tidsskriftet Vinduet, først som gjesteredaktør under Nikolaj Frobenius og John Erik Riley senere som fast redaksjonsmedlem. Sørum sto da blant annet for utgivelsen av Lydbok, en cd-innspilling med opplesning og musikk satt sammen og utgitt som vedlegg til denne redaksjonens siste utgivelse. Han var seinere i redaksjon med Trond Haugen og Janike Kampevold Larsen. Dobbeltnummeret om Arabia og arabisk litteratur var deres første nummer. Sørum gikk siden ut av redaksjonen etter uenighet med Gyldendal forlag om driften av tidsskriftet.
Epcot
World Showcase
World Showcase presenterer elleve ulike land i miniatyr. De ansatte på paviljongene kommer fra landet de representerer, og et av landene er Norge. På paviljongene finnes det spisesteder og butikker med varer og souvenirer.
Steffen Sørum
Forfatterskap
I 2002 utga han romanen Fundamentalt nå på Oktober forlag under pseudonymet Kazzab al-Abyad (Hvit løgner). Romanen var et innlegg rundt debatten innvanderlitteratur. Sørum hevdet at forlagenes blindhet for kvalitet var påfallende i ''jaget etter innvandrerforfatterne som kunne skrive eksotisk og samfunnsrefsende ... og at forlagenes ønsker hindret forfattere med innvandrerbakgrunn til å selv velge hva de skulle skrive. '' Boken fikk gode anmeldelser og ble senere utgitt i pocket, men da uten pseudonymet.
Steffen Sørum jobbet som redaktør for barne- og ungdomsredaksjonen i forlaget N.W. Damm & Søn ( senere Cappelen Damm) i 17 år. Forlaget fusjonerte siden med Cappelen og ble Cappelen Damm.
Epcot
Den norske paviljongen
Det jobber ca. 130 nordmenn der til enhver tid. Arbeidsantrekket er et bunadslignende plagg designet av den norske designeren Per Spook. Inspirasjon til Epcot-bunaden er hentet fra Hardangerbunaden. Paviljongen inneholder restauranten Akershus, Kringla Bakeri og Kafé, båtturen "Frozen Ever After", butikken The Puffin's Roost og en stavkirke.
Steffen Sørum
Forfatterskap
Sørum var cricketspiller for Friends i 2004 og for Vålerenga Cricket klubb fra 2005 til 2010. Han utga en lettlest roman med cricket som tema i 2007 med tittelen Legg cricket på is. Han har også kommentert cricket for NRK TV flere ganger.
Epcot
Den norske paviljongen
Den norske paviljongen var eid av Norge og norske virksomheter, men eierne valgte å selge paviljongen til Disney i 1992. Selgerne inngikk en avtale med Disney for å bevare paviljongen norsk mot at man bidro med støtte på 200 000 USD hvert år. I 2002 bestemte norske myndigheter seg for å avvikle støtten til paviljongen; da forsvant de norske managerne, restauranten ble omgjort til en prinsesse-restaurant, informasjonsdisken om Norge som reisemål ble lagt ned osv.
Steffen Sørum
Forfatterskap
Sørum har studert historie ved UiB og religionshistorie og kunsthistorie ved UiO. Har også gått ved Skrivekunstakademiet i Hordaland året 1999/2000.
Gustav Weder
Gustav Weder (født 2. august 1961) er en sveitsisk bobkjører som deltok i de olympiske vinterleker 1992 i Albertville og 1994 i Lillehammer.
Epcot
Den norske paviljongen
Restaurant Akershus har blitt omdøpt til Akershus Royal Banquet Hall. Den holder til i en bygning som minner om Akershus festning. Innvendig er det både høyt og lavt under taket med arkitektur som minner om middelaldersk og gotisk stil. Restauranten tilbyr norsk mat tilpasset amerikanske kostvaner, siden Norge ikke lenger sponser paviljongen gjorde Disney den om til en "Princess Meet and Greet", hvor gjestene møter flere av Disney-prinsessene mens de spiser. Man serverer fortsatt noen norske produkter som Jarlsbergost, kjøttkaker, norsk laks, sild osv.
Steffen Sørum
Forfatterskap
Høsten 2008 lanserte han bokserien Korsfarerne, en barnebokserie på fem bøker om den frankiske gutten Stefan som reiser til Det hellige land. Bokserien illustreres av Elin Maria Bugge.
Epcot
Den norske paviljongen
«Maelstrom» var en innendørs båttur som forholdsvis rolig tok de besøkende gjennom et grottelignende «norsk landskap», som endte ved en brygge i en sørlandsk kystlandsby. Etter båtturen var det mulighet for å se en kort informasjonsfilm om Norge, kalt "The Spirit of Norway", eller man kunne gå direkte ut i butikken The Puffin's Roost . Maelstrom ble stengt i oktober i 2014 og ble erstattet av "Frozen Ever After" som er inspirert av Disney filmen "Frost" og "Frost 2".
Steffen Sørum
Forfatterskap
2011 lanserte han første bind i sci-fi-trilogien Dødsengler en fremtiddystopi hvor et såkalt ettkjønnspolitikk er innført og hvor kun jentebarn avles opp. Serien var en kritikk mot et tenkt fremtidssamfunn hvor gutter ikke lenger hadde noen plass. Bokserien ble utgitt på fire år og avsluttet i 2015.
Epcot
Den norske paviljongen
Stavkirken er en miniatyr av Gol stavkirke, som står utstilt på Norsk Folkemuseum på Bygdøy i Oslo. Innvendig i stavkirken er det en utstilling som endrer seg fra tid til annen. Først var det en utstilling om stavkirkens innvirkning på norsk byggestil, i dag er det utstillingen Norsk Kultur: "The Inspiration for Frozen"
Ravilija Agletdinova
Ravilija Agletdinova (Равиля Аглетдинова født 10. februar 1960 i Kurgan-Tjube i nåværende Tadsjikistan, død 25. juni 1999 i Belarus) var en belarusisk friidrettsutøver (mellomdistanseløper) som representerte Sovjetunionen.
Kådkarlenes opprør
Kådkarlenes opprør i 1256 var et av flere danske bondeopprør på 1250-tallet. Det spesielle ved dette opprøret var at opprørerne var småkårsfolk som hovedsakelig var bevæpnet med køller da de inntok og ødela en kongelig borg.
Steffen Sørum
Forfatterskap
I 2016 ble han nominert til Brageprisen for boken Skriv genialt som han skrev sammen med Eldrid Johansen og Ingrid dos Santos (illustrasjon). Mottok Kulturdepartementets pris for beste fagbok for Skriv genialt samme år.
Ravilija Agletdinova
Hennes fremste meritt er gullmedaljen på 1500 meter under EM 1986 i Stuttgart, med tiden 4.01,19, foran Tatjana Samolenko.
Jan Syrový
Jan Syrový (født 24. januar 1888, død 17. oktober 1970) var en tsjekkoslovakisk general og veteran fra den tsjekkoslovakiske legionen i Russland under den russiske borgerkrig. Under Sudetkrisen var han Tsjekkoslovakias statsminister fra 22. september til 1. desember 1938.
Tidlig liv
Syrový ble født den 24. januar 1888 i Třebíč i Mähren (da en del av Østerrike-Ungarn. Han studerte ingeniørfag ved den tekniske skole i Brno. Etter han ble uteksaminert i 1906, meldte han seg frivillig til ett års tjeneste i den østerriksk-ungarske hæren. Deretter reiste han til Warszawa (da en del av det russiske keiserdømmet), hvor han var ansatt i et byggefirma for å spare opp til sin videre utdannelse. Han ble uteksaminert fra det tekniske universitetet i Warszawa i 1913, med spesiale i armert betongbyggeri.
Militær karriere i den tsjekkoslovakiske legion
Ved utbruddet av første verdenskrig i 1914 meldte han seg ikke til tjeneste i den østerriksk-ungarske hæren, men byttet side til den russiske hæren og var en av de første offiserene til å tilslutte seg den tsjekkoslovakiske legionen i Russland, der han spilte en stor rolle i planleggingen av militære operasjoner. Han deltok i flere rekognoseringsoppdrag, og ble som en følge av dette forfremmet og dekorert flere ganger. Som fenrik deltok han i slaget ved Zborov den 1.-2. juli 1917, hvor han ble såret av granatsplinter fra østerriksk artilleri og mistet sitt høyre øye. Til tross for skadene var han kort tid etter tilbake ved fronten og fra april 1918 kommanderte han det 2. infanteriregiment («2. střeleckému pluku»).
De tsjekkoslovakiske legionærene besluttet å ta opp kampen mot bolsjevikene, delvis grunnet bolsjevikenes forsøk på å avvæpne den tsjekkoslovakiske legionen etter fredsavtalen i Brest-Litovsk, samt episoden i Tsjeljabinsk hvor den lokale bolsjevikregjeringen arresterte noen tsjekkoslovakiske legionærer etter å de hadde lynsjet en ungarsk krigsfange den 14. mai 1918.
Syrový ble i august 1918 forfremmet til generalmajor. Fra oktober 1918 til januar 1919 kommanderte han den tsjekkoslovakiske legionen og andre anti-bolsjevikiske styrker på den transsibirske jernbanen. I april 1920 forlot han havnen i Vladivostok.
Militær karriere i mellomkrigstiden
Den 20. juni 1920 vendte Syrový tilbake til Tsjekkoslovakia, og ble møtt av en entusiastisk folkemengde i hovedstaden Praha. Hans krigsdelakelse hadde gitt ham verdifull anerkjennelse, og i august 1920 ble han utnevnt som øverstkommanderende for forsvarskommandoen Praha.
I 1922 tok han et kurs for generaler i Versailles i Frankrike og ved utgangen av året ble forfremmet til divisjonsgeneral. I januar 1924 tok han over som nestkommanderende for generalstaben, og den 1. januar 1926 ble han forfremmet til stabssjef for den tsjekkoslovakiske hæren. I mars 1926 ble han utnevnt til forsvarsminister i Jan Černýs interimregjering og returnerte til stillingen som stabssjef i oktober samme år. I desember 1927 ble han i en alder av 39 år forfremmet til graden armégeneral («armádni general»).
Som den tsjekkoslovakiske hærens stabssjef intensiverte han kontakter med Frankrike, Jugoslavia og Romania, og forsøkte å etablere et militært samarbeid med Polen. I 1933 godkjente Syrový en plan for modernisering og omorganisering av hæren utarbeidet av generalstabens operative seksjon. Den 31. desember 1933 ble Syrový utnevnt til generalinspektør av den tsjekkoslovakiske hæren.
Stillingen som hærens generalinspektør hadde en representativ karakter, noe Syrový bestemte seg for å endre ved å utvide sitt ansvarsområde. Dette forårsaket en uheldig og langvarig feide mellom Syrový og hærens nye stabssjef, general Ludvík Krejčí, som nektet å oppgi noe av sitt ansvarsområde. Hele saken måtte løses av president Edvard Beneš med et kompromiss i 1936.
Steffen Sørum
Forfatterskap
Steffen Sørum er også aktiv samfunnsdebattant og har hatt flere kronikker i riksdekkende aviser som Dagbladet, VG, Bergens Tidene og Aftenposten.
Gustav Weder
Weder ble olympisk mester i bobsleigh under vinter-OL 1992 i Albertville. Sammen med Donat Acklin vant han konkurransen i toerbob foran to tyske lag. Han var også med på det svetsiske laget som kom på tredjeplass i firerbob. De andre på laget var Donat Acklin, Lorenz Schindelholz og Curdin Morell.
Steffen Sørum
Forfatterskap
I 2019 ble han valgt inn i Bydelsutvalget for St Hanshaugen/ Sentrum for Rødt.
I 2020 kom romanen Girlskate, skrevet sammen med Eldrid Johansen og illustratør Ingrid dos Santos. Boka ble kåret til Årets bok i Stavanger. Forfatterne brukte deler av royalties til å sponse en gruppe unge norske jenteskatere og drifter skatecrewet «Girlskate» som bla. er med på arrangement, men også lager instruksjonsvideoer på Instagram. Målsettingen er å få flere jenter til å drive med skateboard.
Kådkarlenes opprør
Kådkarlene eksisterte i den danske middelalderen som en betegnelse på de fattige landbrukerne som enten var husmenn eller leilendinger og som tilhørte den laveste stenden av bondefolket. De var også betegnet som hyttebeboerne ettersom de ikke hadde egne hus. De var hardt rammet av ekstraavgifter og hardere beskatning i Christoffer 1.s regjeringstid. Han så en økonomisk krise, og forsøkte å løse den med større inntekter fra det danske folket.
Gustav Weder
To år senere, under vinter-OL 1994 i Lillehammer vant han toerbob sammen med Donat Acklin.
Weder ble verdensmester i bobsleigh fire ganger, 1989 i Cortina d'Ampezzo i firerbob, 1990 i St. Moritz i både toer- og firerbob og 1993 i Innsbruck i firerbob.
Kådkarlenes opprør
I årene mellom 1255 og 1258 hadde en rekke bondeopprør brutt ut på det danske bondelandet, men opprørene var begrenset og hadde preg av å være opptøyer anført av mindre grupper som tilhørte bestemte stender, oftest kådkarlene.
Det mest oppsiktsvekkende av disse opprørene kom i 1256 da en flokk kådkarler, som etter en samtidig beretning «var galne med køller», klarte å ødelegge et antall borger og herregårder på Lolland. De hadde tatt seg over Maribo Sø på en bro til den kongelige borgen Revshaleborg som de inntok. Deretter ødela de borgen sammen og områder i nærheten, blant annet et tettsted som er funnet i ettertiden.
De adelige klarte med kongelige støtte å bremse opptøyene i årene etter, og brutal våpenmakt ble også brukt med store tap av menneskeliv bl.a. ved Lejrebro i 1258. Bondeopprørene var ikke representative for bondebefolkningen, men et symptom på en generell misnøye med styret i de danske landsdelene.
Árja
Politikk
Noen av partiets hovedsaker er:
Steffen Sørum
Forfatterskap
I 2019-2020 utga Sørum to bøker i Cappelen Damms Leseløver om krigere fra oldtiden og frem til Andre verdenskrig. «Krig og krigere er dypt fascinerende, spesielt for yngre gutter. Jeg oppdaget at mange gutter savnet bøker på skolene og biblioteket hvor deres interesser var tema. Dette var et forsøk på å nå dem,» uttalte Steffen Sørum under Arendalsuka 2021.
Zhang Gaoli
Zhang Gaoli (kinesisk: 张高丽 pinyin: Zhāng Gāolì; født i april 1946 i Jinjiang i Fujian i Kina) er en kinesisk politiker. Han er leder for Det kinesiske kommunistiske parti i Tianjin. Siden november 2012 har han vært medlem i det kinesiske kommunistpartis politbyrås stående komite. Han betraktes som medlem av «Shanghaiklikken».
Zhang ble medlem av kommunistpartiet i november 1973, og var økonom av utdannelse. Han ble utdannet ved Xiamenuniversitetet fra 1965 til 1970.
Fra 1997 til 2002 hadde han ledende posisjoner i Shenzhen og i provinsregjeringen i Guangdong, og medvirket til de økonomiske reformer i området. Han var deretter partileder i provinsen Shandong, til september 2007.
Steffen Sørum
Barnebøker
Bøkene i korsfarerserien er illustrert av Maja Bugge.
Árja
Sametingsvalget 2009
Árja stilte lister for første gang ved Sametingsvalget 2009, i fem av de syv valgkretsene. Árjas presidentkandidat var Láilá Susanne Vars fra Kautokeino. Partiet fikk inn tre representanter fra to valgkretser. Árja tok det første mandatet i sametingsvalgets største valgkrets Ávjovárri og fikk totalt to mandater i denne valgkretsen. I tillegg fikk Árja sistemandatet i Nordre valgkrets. Árja inngikk et politisk flertallssamarbeid med Arbeiderpartiet og flere enkeltmannslister, noe som sikret Arbeiderpartiets Egil Olli presidentvervet for perioden 2009-2013. Árjas Láilá Susanne Vars, (33) ble valgt til Sametingets visepresident, den hittil yngste visepresidenten i Sametingets historie.
Sametingsvalget 2013
Árja stilte lister i fem av totalt syv valgkretser ved Sametingsvalget 2013. Árjas presidentkandidat var Láilá Susanne Vars. Partiet fikk fire av Sametingets totalt 39 representanter: to mandater i Ávjovárri valgkrets (Vars og Inger Eline Eriksen), ett mandat i Østre valgkrets (Hartvik Hansen) og ett mandat i Gáisi valgkrets (Lars Oddmund Sandvik). Det ble ikke oppnådd enighet om politisk samarbeid med Norske samers riksforbund, som dannet et mindretallsråd etter valget. Árja var tredjestørste parti på Sametinget i perioden 2013-2017, og parlamentarisk leder er Vars. Vars var medlem av Sametingets plan-og finanskomité og Samisk Parlamentarisk Råd.
Jan Syrový
Militær karriere i mellomkrigstiden
Syrový ble med årene et symbol for den tsjekkoslovakiske hæren og ansett som en person med en autoritet og moral. Delvis takket være hans likhet med den böhmiske generalen og husittlederen Jan Žižka (ca. 1370-1424) var han en av Tsjekkoslovakias krigshelter i mellomkrigstiden, og det var hans popularitet blant folket som brakte ham til regjeringen.
Sudetenkrisen
Klokken 19 den 21. september 1938 aksepterte statsminister Milan Hodža, med støtte fra de andre politiske partiene og etter anbefaling av president Edvard Beneš, det fransk-britiske tilbudet ved Godesberg. Nyhetene om den tsjekkoslovakiske regjeringens kapitulasjon resulterte i et utbrudd av nasjonal indignasjon. I Praha samlet store folkemengder seg utenfor parlamentet og Hradčany og protesterte imot kapitulasjonen. Neste morgen gikk Praha i generalstreik og på Wenzelsplassen samlet 100 000 demonstranter seg og krevde regjeringens avgang, innsettelsen av en militær regjering og et program om nasjonal motstand mot tyskerne.
Klokken 10 om formiddagen ble det kunngjort fra parlamentets balkong at Hodžas regjering, nå et synonym for kapitulasjon, hadde søkt sin avskjed. Imens ble General Syrový bedt av president Beneš om å danne ny regjering. Syrový protesterte og insisterte at han var en offiser og ikke politiker, samt at han ikke hadde kvalifikasjonene til stillingen. Beneš fortalte ham at nasjonen trengte ham, og etter ytterligere press aksepterte Syrový anmodningen.
Den 22. september ble Syrový utnevnt til statsminister og forsvarsminister i den såkalte «regjeringen for republikkens forsvar» («Vlada obrany Republiky»), og fra parlamentets balkong talte han til folket:
Kl. 22 den 23. september 1938 utstedte regjeringen et dekret om nasjonal unntakstilstand og full mobilisering av den tsjekkoslovakiske hæren, en nyhet som ble møtt av stor begeistring av det tsjekkiske folket.
Münchenavtalen
Som statsminister ble Syrový tvunget til å akseptere betingelsene av Münchenavtalen den 30. september 1938. Mens resultatene av avtalen, som ble kringkastet på radio og over offentlige høytalere på Wenzelsplassen, fikk folk til å gråte åpenlyst i gatene, tilbrakte president Beneš formiddagen på å konsultere Syrový og regjeringen, den militære ledelsen og lederne for de politiske partiene.
Syrový minnet hans fortvilte lyttere at mange av de militære festningsverkene langs den tsjekkisk-tyske grensen ikke var helt ferdigbygget, og at selv om Sovjetunionen var villige til å sende tropper, ville tsjekkerne ikke kunne holde ut mot den tyske overmakten lenge nok til at disse troppene kunne sendes i kamp. General Ludvík Krejčí samtykket, og sa at selv om Sovjetunionen bestemte seg for å sende tropper ville det ta omkring seks uker å få soldatene til Mähren, og at det da ville være for sent. General Karel Husárek poengterte at de tsjekkoslovakiske forsvarsplanene var basert på forventningene om at i tilfelle av en tysk invasjon av Tsjekkoslovakia ville Tyskland også bli tvunget til å kjempe en tofrontskrig mot Frankrike; at Den lille ententen ville angripe Ungarn; at grensen mot Østerrike ikke ville være nødvendig å forsvare; samt at Polen og Romania ville være villige til å gi sovjetiske tropper tillatelse til å krysse deres territorier. Ingen av forventningene holdt, og kun General Sergěj Vojcechovský insisterte på å avvise Münchenavtalen og kjempe for statens territorielle integritet.
Ved middagstid hadde regjeringen hadde nådd en konsensus om at det ikke eksisterte noen annen realistisk mulighet enn å akseptere betingelsene i Münchenavtalen. I sin radiotale til folket kvelden 30. september sa Syrový at «Vi ble forlatt. Vi står alene.»
Etter Münchenavtalen
Etter at Tsjekkoslovakia måtte avstå Sudetenland til Tyskland, økte spenningene mellom regjeringen i Praha og Slovakia. Den 3. oktober truet den slovakiske ministeren Matúš Černák med å søke avskjed hvis ikke Slovakia ble tildelt selvstyre innenfor fireogtyve timer. Da dette ikke hadde blitt oppfylt innenfor den gitte tidsfristen trakk Černák seg fra regjeringen, hvilket førte til Syrový-regjeringens fall.
Som følge av dette utnevnte Syrový en ny regjering hvor han fortsatte som forsvarsminister og statsminister. Da president Beneš søkte sin avskjed den 5. oktober overtok Syrový noen av presidentskapets plikter (i samsvar med den tsjekkoslovakiske grunnloven) inntil Emil Hácha ble valgt til president den 30. november 1938.
Syrový håpet å skrinlegge det slovakiske problemet ved å tilby den romerskkatolske presten Jozef Tiso, som var lederen for det nasjonalistiske Hlinkas slovakiske folkeparti, en ministerpost sammen med en fri hånd i Slovakia som minister med utstrakte fullmakter. Den 6. oktober 1938 aksepterte parlamentet og Syrovýs regjering den såkalte Žilina-avtalen, som fastsatte dannelsen av en selvstendig slovakisk regjering med Tiso som selverklært statsminister og justisminister.
Syrový håpet også å løse det karpato-ruthenske problemet ved å utnevne Ivan Párkányi som minister for Karpato-Rutenia. Men den 8. oktober krevde den Første ukrainske nasjonale sentralråd i Užhorod at Karpato-Ruthenia skulle tildeles samme selvstyrerettigheter som Slovakia. Etter noen dagers forhandlinger med regjeringen i Praha ble de enige om å danne en ny selvstyrt regjering ledet av Andrej Bródy, som tok over den 11. oktober etter at Syrový hadde avskjediget sånn at Brody-regjeringen kunne overta forvaltningen av Karpato-Ruthenia. Men da statsminister Bródy oppfordret alle karpato-ruthenere i å forene seg i en uavhengig stat, samt oppfordringer om folkeavstemninger om å returnere Karpato-Ruthenia og den østre slovakiske regionen Prešov til Ungarn fikk myndighetene i Praha nok. Under et møte mellom Syrový og karpato-ruthenske ministre i Praha den 26. oktober ble Bródy arrestert for forræderi, og Avgustyn Volosjyn ble innsatt som ny statsminister i Karpato-Ruthenia, som ble omdøpt til «Karpato-Ukraina».
Syrovýs regjering var sammen med de slovakiske selvstyremyndighetene også ansvarlige for grenseendringsforhandlinger med Ungarn fra 5. til den 13. oktober og 19. til 22. oktober 1938. Den tsjekkoslovakiske delegasjonen bestod var ledet av Tiso, og Slovakia var representert av justisminister Ferdinand Durčanský og General Rudolf Viest, mens regjeringen i Praha var representert av Dr. Ivan Krno, politisk direktør i det tsjekkoslovakiske utenriksdepartementet, med rang som ambassadør og minister med utstrakte fullmakter. Etter at forhandlingene mellom partene ikke førte fram aksepterte de tysk og italiensk megling. Den 2. november ble Tsjekkoslovakia tvunget til å avstå 11 925 km og 869 299 innbyggere til Ungarn som følge av den første Wien-tildelingen.
Den 30. november 1938 ble Emil Hácha valgt til president og Sýrovy trakk seg som statsminister dagen etter. Han forble forsvarsminister i Rudolf Berans regjering inntil 27. april 1939.
Okkupasjonstiden og senere liv
Da tyskerne okkuperte Böhmen og Mähren 15. mars 1939 ga Syrový ordre om at hæren ikke skulle yte motstand og til å overholde sine retningslinjer. Han deltok i flere offisielle begivenheter med den tyske okkupasjonsmyndighetene i uniform. Etter at han gikk av som forsvarsminister den 27. april 1939 trakk han seg tilbake fra offentligheten og flyttet utenfor byen. Han avsto å delta i motstandskampen på grunn av at han var en alt for prominent og kjent figur til å være noe annet enn en belastning. Dog sikret han at store pengesummer ble overført fra et fond for legionærene til motstandsbevegelsen. Syrový tilbød sin assistanse til motstandsbevegelsen under Praha-opprøret i mai 1945, men ble avvist.
Den 14. mai 1945 ble han arrestert og utpekt som en viktig kollaboratør og samarbeidspartner for okkupasjonsmakten. Han ble i april 1947 funnet skyldig for landsforræderi av den nasjonale domstolen («Národní soud») og dømt til 20 års fengsel. Blant bevisene mot ham var et bilde av Syrový som håndhilser på Adolf Hitler (under et møte han var forpliktet til å delta på Borgen i Praha), ordren om ikke å yte motstand mot tyskerne (instruert til å utstede av president Hácha) samt en våpenkontrakt med tyskerne.
Først i 1960 fikk han amnesti av president Antonín Novotný og kunne forlate fengselet. Dog hadde han blitt fratatt sin militære rang og mottok derfor ingen pensjon. Han hadde heller ingen andre finansielle goder og ble forhindret i å arbeide av kommunistregimet. Med tiden fikk han tillatelse til å arbeide som nattevakt, og først i 1967 ble han tildelt en delvis pensjon. Han døde 17. oktober 1970 i Praha.
Appenzell Innerrhoden
Appenzell Innerrhoden er en kanton i Sveits som består av tre ikke-sammenhengende deler mellom kantonene Appenzell Ausserrhoden og St. Gallen.
Inntil 1597 utgjorde Appenzell Innerrhoden sammen med Appenzell Ausserrhoden kantonen Appenzell. De ble derfor inntil 1999, da dette begrepet ble strøket fra Sveits' grunnlov, omtalt som halvkantoner. Appenzell Innerrhoden er imidlertid like autonom som alle andre kantoner. Den eneste forskjellen er at den bare har én stemme i Sveits' stenderråd (mens de fleste andre kantoner har to stemmer).
Til tross for at Sveits innførte allmenn kvinnelig stemmerett i 1971, ble kvinnelig stemmerett ikke innført i Appenzell Innerrhoden før 1990.
Kommuner
Appenzell Innerrhoden består av seks kommuner (som offisielt kalles Bezirke, altså distrikter): Noen av kantonens landsbyer, deriblant hovedstedet Appenzell, er delt mellom flere kommuner.
Jákup Sverri Kass
Etter gymnaset i Tórshavn begynte han i rederiet Smyril Line. Etter å ha fullført en kandidatutdannelse i engelsk og europastudier ved Handelshøjskolen i Århus i 2006, ble Kass rederiets salgs- og markedsdirektør. I 2009 gikk Kass til en tilsvarende stilling i Atlantic Airways. Fra 2012 til 2017 var han administrerende direktør ved Vágar lufthavn.
Han er brorsønn av Sjálvstýrisflokkurins tidligere formann Hilmar Kass. Han har ledet Unga Sjálvstýri og hatt tillitsverv i de færøyske studentorganisasjonene. Kass var Sjálvstýrisflokkurins 1. varamedlem til Lagtinget fra Suðurstreymoy fra 1998 til 2002, og møtte fast for helse- og sosialminister Helena Dam á Neystabø fra 1998 til 2001. Med dette er han den yngste som har møtt fast på Lagtinget, 21 år gammel. Kass satt i Lagtingets næringskomité og Lagtingets granskningskommisjon for bankkrisen. Da svigerfaren Poul Michelsen dannet partiet Framsókn i 2011, ble Kass varamedlem til styret.
Ketil Kristiansen
Ketil Kristiansen (født 3. februar 1966 i Hamar) er en norsk tidligere ishockeyspiller. Han spilte ni sesonger og fikk totalt 309 kamper for moderklubben Storhamar. Han fikk også 30 kamper for Lillehammer Ishockeyklubb og for Gjøvik Hockey.
Etter endt karriere var han trener i Storhamar yngres avdeling. Ketil Kristiansen er for øvrig yngre bror til ishockeyspillerne Per Arne Kristiansen og Erik Kristiansen.
Kristiansen er spesialhjelpepleier (psykiatri og rus) ved Sykehuset Innlandet Sanderud sykehus.
Fylkesvei 681 (andre betydninger)
I Norge finnes fylkesvei 681 i de følgende fylkene:
Kammerråd
Kammerråd eller kammerassessor var en betegnelse brukt i kongeriket Danmark-Norge på et medlem av kammerkollegiet, et selvstendig regjeringskollegium for rentekammeret, rikets hovedkasse. Kammerråd ble etter hvert tatt i bruk som en ærestittel av underordnet rang. Tittelen utdeles heller ikke mer i Danmark. I det svenske kammerkollegium er tittelen kammarråd fremdeles i bruk.
Edzard Schmidt-Jortzig
Edzard Schmidt-Jortzig (født 8. oktober 1941 i Berlin) er en tysk høyreliberal politiker (FDP) og professor i offentlig rett. Mellom 1996 og 1998 var han Tysklands justisminister.
Bakgrunn og utdannelse
Etter abitur (artium) i 1961 ved Johanneum i Lüneburg studerte Schmidt-Jortzig jus i Bonn, Lausanne og Kiel, som han avsluttet 1966 med den første og 1969 med den andre juridiske statseksamen. I 1969 tok han også den juridiske doktorgrad med avhandlingen Die Auswirkung der Forderungsüberweisung zur Einziehung (§ 835 Abs. 1 ZPO). Han arbeidet først som kommunaljurist, før han ble vitenskapelig assistent ved Institut für Völkerrecht ved Universität Göttingen. Her habiliterte han seg i 1976. I 1977 fikk han et kall som professor ved Westfälische Wilhelms-Universität i Münster og 1984 ved Christian-Albrechts-Universität i Kiel. Mellom 1983 og 1989 var han dommer ved overforvaltningsdomstolen i Lüneburg, og fra 1989 til 1990 ved overforvaltningsdomstolen i Schleswig. Fra 1992 til 1994 var han så dommer ved forfatningsdomstolen i Sachsen. Han er medlem av Corps Hansea Bonn.
Familie
Edzard Schmidt-Jortzig er gift og har fire barn.
Parti
Han har vært medlem av FDP siden 1984.
Parlamentsmedlem
Mellom 1994 og 2002 var han medlem av det tyske parlamentet. Han var formann for FDPs arbeidsgruppe for innenriks- og justispolitikk.
Han var innvalgt over Schleswig-Holsteins landsliste.
Minister
Den 17. januar 1996 ble han utnevnt til Tysklands justisminister i Helmut Kohls regjering. Etter valget i 1998 måtte regjeringen trekke seg.
Eyðun Viderø
Han var medlem av Lagtinget for Sandoy 1978–1980, 1984–1988, 1991–1993 og 1996–2002, i flere av periodene som varamann for Demmus Hentze og John Petersen, så lenge disse var medlemmer av Færøyenes regjering. Da Petersen ble fritatt fra Lagtinget i 1999, møtte Viderø resten av perioden.
Han var medlem av kommunestyrene i Skálavík og på Sandur i til sammen 30 år. Fra 1993 til 2000 var Viderø borgermester på Sandur. Han har også vært styremedlem i det interkommunale kraftselskapet SEV.
Han drog til sjøs etter konfirmasjonen, men måtte gå i land da han fikk tuberkulose. Etter at han ble frisk, gikk han realskolen i Tórshavn og fikk arbeid på naturhistorisk museum og i skoleverket. Fra 1971 til 1996 var Viderø filialbanksjef for Føroya Sparikassi på Sandur. Han har også vært kirkeorganist i en mannsalder.
Eyðun Viderø er nevø av prest og bibeloversetter Kristian Osvald Viderø.
Park County (Colorado)
Park County er et fylke i den amerikanske delstaten Colorado. Det ligger i de sentrale delene av staten og det grenser mot Clear Creek County i nord, Jefferson County i nordøst, Teller County i øst, Fremont County i sørøst, Chaffee County i sørvest, Lake County i vest og mot Summit County i nordvest.
Park Countys totale areal er 5,725.66 km² hvorav 25,9 km² er vann. Ved folketellingen i 2010 hadde fylket 16,206 innbyggere og administrasjonssenteret ligger i byen Fairplay som også er fylkets største by.
Historie
Fylket ble grunnlagt i 1861 og er et av de opprinnelig sytten fylkene i Colorado. Det fikk sitt navn etter den store geografiske regionen «South Park» som fikk sitt navn av pelsjegere i området.
Fedraheimen
Fedraheimen var det første nynorske riksorganet som var noe mer enn et enmannsforetak (slik Vinjes Dølen hadde vært).
Arne Garborgs redaktørtid (1877–1882)
Arne Garborgs programartikkel i det første nummeret slo fast:
Bladet støttet lenge partiet Venstre, men det utviklet seg i radikal retning, og ble etterhvert beskyldt for å være et fritenkerblad. En artikkelserie som «Ein Fritenkjar. Ei Forteljing or Samtidi» (1878/79) eller essayet «Vantroens Væsen» var som å vifte med en rød klut, folk ble opprørte og skremte, og flere sa opp abonnementet. I et foredrag i Studentersamfundet 12. mars 1881 sto Garborg åpent fram som radikal fritenker, og det ble etterhvert vanskelig å kombinere kristendom og radikalisme.
Ivar Mortensson-Egnunds redaktørtid (1883–1891)
Garborgs venn, den mer moderate teologen Ivar Mortensson-Egnund, begynte å fungere som redaktør i begynnelsen av 1883, og ble formelt redaktør tre år etter. Til å begynne med styrte han bladet mer forsiktig enn fritenkeren Garborg, men ble han ble dristigere etterhvert, og det kom skarpe angrep på politiske og sosiale institusjoner.
I 1885 reiste Garborg til Paris. Her møtte han anarkismen. Våren 1886 dro Garborg tilbake til Kristiania med nye, friske, anarkistiske tanker i bagasjen, og Fedraheimen undergikk etter hvert en forandring i klart anarkistisk retning. Siden stoffet stort sett ble skrevet på nynorsk ga dette en særskilt radikal vri på anarkismen. I februar trykte Fedraheimen Garborgs dikt Anarkistsong.
I en programuttalelse høsten 1887 ble Fedraheimen karakterisert som både «radikalt» og «kristelegt». Programmet ble formulert slik: «Fedraheimen vil ha Bonden og Arbeidaren fram, Kyrkja fri, Forsvarssamlag med Sverik utan Konge, Røysterett for alle og meir Sjølvstyre i Bygd og Fylkje, mindre Stats- og Embætsvelde, Sparepolitikk i alt so nær som Upplysningi.» Mortenson var nå på vei til å bli anarkist.
Fra 1888 kom bladet ut på Tynset. Her agiterte de for anarkismen med heller lite hell i lokalsamfunnet. Ivar Mortenson fremstod som den store anarkistiske agitatoren, og i oktober 1888 trykte bladet for første gang en artikkel av den russiske anarkisten Pjotr Kropotkin. Artikkelen var oversatt av Arne Dybfest for det danske tidsskriftet Ny Jord, og den norske tittelen var «Ned med Storkarane».
Fra nr. 1 1888 ble den gamle, nøytrale, undertittelen til Fedraheimen byttet ut med den forpliktende «Radikalt Maalblad». Ved nyttår 1889 gikk bladet over fra å være et «Radikalt Maalblad» til å være et «Radikalt Arbeidarblad». I programmet het det: «Fedraheimen strir mot Pengevelde, Prestevelde, Statsvelde. Han arbeidar for at Folk skal faa tenkje og tala fritt og stelle seg, sovitt mogeleg som dei sjølve vil, og for at Arbeide skal vera Herre over Kapitalen.»
Oppslutningen om Fedraheimen sank fra 8─900 i 1888 til 2─300 i 1890. De trofaste abonnentene holdt bladet fordi det var på nynorsk ─ ikke fordi det var så radikalt. Anarkismen ble hovedsaken, og målsaken kom i andre rekke.
Rasmus Steinsviks redaktørtid (1890–1891)
Rasmus Olai Steinarsson Steinsvik (1863–1913) overtok som redaktør i 1890. Fra da av var det nesten bare stoff om anarkismen i bladet. Antimilitaristisk stoff var også fremtredende.
I 1894 startet Rasmus Steinsvik Den 17de Mai, en avis med et radikalt, nasjonalt ståsted, kombinert med et vidt internasjonalt utsyn. Dette skal ha vært en videreføring av Fedraheimen. Undertittelen lød i alle fall navnet Fedraheimen.
Fylkesvei 680 (andre betydninger)
I Norge finnes Fylkesvei 680 i de følgende fylkene:
Rupandehi (distrikt)
Rupandehi er et av Nepals 75 distrikter.
Rupandehi ligger i Lumbini sone, Vestregionen. Distriktet grenser mot Kapilvastu i vest, Arghakhanchi og Palpa i nord og Nawalparasi i øst. I sør grenser distriktet mot den indiske staten Uttar Pradesh.
Areal er 1 360 km². Befolkning i 2001 var 708 419. Rupahendi var da Nepals nest mest folkerike distrikt.
Rupandehi ligger i den vestlige delen av Tarai, Nepals flate, tropiske, sørlige grenseområde mot India.
Hovedstad er Siddharthanagar. (Tidligere navn, Bhairahawa, er fortsatt mye brukt, og er offisielt navn på den store flyplassen.) Denne byen er også hovedstad i Lumbini sone, sammen med Butwal (se nedafor). Befolkninga var i 2005 berekna til 63 372.
Største by er Butwal (transkriberes også Butawal), som i 2005 var landets 10. største by med 91 737 innbyggere.
Antall distriktsutviklingskomiteer 69. Bykommuner 2.
Rupandehi har mange forskjellige befolkningsgrupper. I hovedstaden er bhojpuri, et nordindisk språk, mest brukt.
Lumbini, der prins Siddharta Gautama blei født, ligger kort vei fra Siddharthanagar. Riket han vokste opp i, Kapilavastu, har gitt navn til nabodistriktet i vest, der ruiner fra det historiske Kapilvastu fins like over grensa.
Fylkesvei 67 (andre betydninger)
I Norge finnes fylkesvei 67 i de følgende fylkene:
Ottomar Schreiber
Ottomar Schreiber (litauisk Otomaras Sreiberis) (født 1889, død 6. februar 1955) var en tysk politiker.
Bakgrunn og utdannelse
Schreiber studerte filosofi, historie og nyere språkvitenskaper og tok den filosofiske doktorgrad. Under første verdenskrig tjenestegjorde han som soldat, og etter krigen ble han i 1922 formann for den memellandske arbeidsgiverforeningen (til 1932) og deretter Syndikatus (til 1939). Mellom 1924 og 1937 var han formann for tilsynsrådet ved Deutsch-Litauische Tabaksyndikat.
Etter krigen kom han som fordrevet til Bayern, og var mellom 1948 og 1951 formann for Landsmannschaft Ostpreussen, deretter frem til sin død ærespresident. Sammen med Axel de Vries hadde han hovedansvaret for utformingen av Charta der Heimatvertriebenen, som ble undertegnet i august 1950. Fra september 1944 til april 1945 arbeidet han frivillig i Abteilung Rüstungshandel der Reichsgruppe Handel i Berlin.
Parti
Etter den tyske reanneksjonen av Memelland tilhørte Schreiber Memelländische Volkspartei, som var forbundet med det høyreliberale DVP.
Parlamentsmedlem
På 1920- og 1930-tallet var Schreiber medlem av landdagen i Memelland, som først hadde vært forvaltet av Folkeforbundet og etter 1924 hadde vært en autonom region underlagt Litauen.
Offentlige verv
Den 6. juni 1932 ble Schreiber valgt av landdagen til landspresident (statsminister) i Memelland. 19. mars 1934 ble han avsatt av den litauiske sentralregjeringen, som mente han satte interessene til de overveiende tyske memellenderne over Litauens interesser. Etter den tyske reanneksjonen ble Schreiber gjeninnsatt som regjeringssjef, men ble på nytt avsatt i 1942.
Fra 1949 til 1953 var Schreiber statssekretær i det tyske ministeriet for fordrevne, flyktninger og krigsskadede.
Flerprosessering
Flerprosessering er et begrep innenfor informatikk som betegner bruken av to eller flere mikroprosessorer innenfor et enkelt datamaskinsystem. Et slikt system kan kjøre to eller flere mikroprosessorer samtidig og tildele dem ulike oppgaver.
Det finnes flere varianter av flerprosessering. Det kan referere til flere prosessorkjerner på samme mikrobrikke, flere mikrobrikker med hver sin kjerne i en enkelt mikroprosessor, eller flere mikroprosessorer på et hovedkort.
På operativsystemets nivå blir flerprosessering noen ganger brukt om fleroppgavekjøring i et nettverk, hvor mikroprosesser befinner seg på adskilte datamaskiner. Dette kan skje i form av tidsdeling – slik tilfellet er i Unix. Det kan også skje innenfor et distribuert operativsystem, med reell parallell utførelse.
Når flere parallelle mikroprosessorer deler et felles dataminne, kalles det for symmetrisk flerprosessering. Dette er tilfelle for flerkjerneprosessorer, men kan også være tilfelle i nettverk. Asymmetrisk flerprosessering betyr at hver mikroprosessor har sitt eget dataminne, behandles forskjellig av programvaren og ikke samarbeider om de samme oppgavene.
Engelsk fullblodshest
Engelsk fullblod (engelsk: Thoroughbred) er en hesterase. I Norge brukes den mest til veddeløp, og omtales oftest som "fullblods", selv om det egentlige rasenavnet er Engelsk Fullblod.
Opprinnelse
Ordet "fullblod" brukes noen ganger for å beskrive en renraset hest, men dette er forvirrende og feil ordbruk. Den engelske fullblodshesten er en egen rase som stammer tilbake til England på 1600-tallet. Der ble den skapt ved hjelp av tre hingster: Byerly Turk, Darley Arabian og Godolphin Arabian, og 74 forskjellige hopper. De tre hingstene ble bragt med fra Midtøsten og parret med engelske løpshester. Rasen som etter hvert ble utviklet, kunne opprettholde stor fart over lange avstander, og den forandret gallopsporten for alltid. Rasen er i dag svært utbredt, med over 118,000 nyregistrerte føll hvert år. Dens blodslinjer har bidratt til å skape mange nye raser, deriblant anglo-araberen, varmblodstraveren, quarterhesten, og mange andre varmblodsraser.
Rasebeskrivelse
Den engelske fullblodshesten har et edelt hode med bred panne og rett profil. Den har lang hals, lang hellende skulder, godt definert manke, lang kropp, dyp buk og en sterk bakpart. Som en hesterease utelukkende framavlet for fart, har den lange, slanke og muskuløse ben med klart definerte sener og flate ledd. Den har kraftige bakbein med mye muskelmasse. Et engelsk fullblod har som regel en mankehøyde på mellom 154 og 172 centimeter.
Typiske trekk
Hesterasen er allsidig og gjerne portrettert som en med stort mot. Den er kjent for sin hurtighet over lange avstander. Rasen opptrer i veddeløpssammenheng med maksimal muskelutnyttelse, og dette har ført til svært mange ulykker og dødsfall på veddeløpsbanen. Denne grenen i hesteløp regnes for å ha verdens høyeste dødsrate innen alle lovlige menneske- og dyresporter. Engelske fullblod er også svært utsatt for andre helseproblemer, deriblant unormalt små hjerter og svært små hover i forhold til kroppsmasse. Grunnene til disse helseproblemene er fortsatt uklare, men svært ensidig fremavling og innavl kan være bidragende faktorer. Det engelske fullblodet regnes for å ha et fyrig og ivrig temperament, samt for å være modig og intelligent.
Bruksområder
Engelsk fullblod er en utmerket konkurransehest ikke bare innen veddeløp, men også innen andre hestesportgrener, og brukes mye i blant annet dressur og sprang, samt polo, feltritt, jakt og steeplechase. På grunn av rasens nære slektskap med veddeløp, betegnes gjerne engelske fullblod i andre sportsgrener som "OTTB – Off Track Thoroughbred". For å offisielt regnes for en renraset fullblodshest i Norge må hesten være registrert i Norsk Jockeyklubb.
Erland Josephson
Erland Josephson (født 15. juni 1923 i Stockholm, død 25. februar 2012 i Stockholm) var en svensk skuespiller, regissør, forfatter og teatersjef ved Dramaten fra 1966 til 1975. Tidligere var han gift med Kristina Adolphson. Han er far til skuespilleren Charlotta Larsson og er framfor alt kjent for det mangeårige arbeidet med Ingmar Bergman, både på scenen og film.
Stein Viksveen
Stein Ingemann Viksveen (født 9. november 1939) er en norsk journalist. Han ble siktet for spionasje for DDR i 1999 (Viksveen-saken), men saken ble henlagt «etter bevisets stilling». Han er bror av tidligere sjefredaktør Thor Viksveen i NTB.
Viksveen begynte sin journalistkarriere i Bonn i 1962. Senere ble han fast tilknyttet Arbeiderbladet. Han jobbet i den tyske radiokanalen Deutschlandfunks norske redaksjon i perioden 1966–1973, med base i Köln og var de siste seks år redaktør for sendingene. Viksveen var ansatt som utenriksmedarbeider i Stavanger Aftenblad fra 1973 og Europa-korrespondent i Paris og Brussel siden 1988.
Han var formann i den norske avdeling av Amnesty International i perioden 1984-1985.
I november 1999 ble han siktet for spionasje til fordel for DDRs etterretningsorganisasjon Stasi. Det ble hevdet at han under dekknavnet «Lanze» gjennom mange år hadde forsynt Stasi med informasjon. Saken ble henlagt på grunn av bevisets stilling i november 2001. Riksadvokaten fant at Viksveen har hatt kontakt med Stasi, og at han har overlevert en lang rekke opplysninger eller dokumenter, men at det ikke kunne bevises at disse inneholdt hemmelige opplysninger Den tidligere HVA-sjefen Werner Großmann skrev i sine memoarer i 2004 at «i 1962 forplikter nordmannen Stein Viksveen, alias agent 'Lanze', seg til å samarbeide med oss. Han er journalist i Deutschlandfunk i Köln og utenrikskorrespondent for avisen Stavanger Aftenblad. Som korrespondent i Brussel har han adgang til mange innflytelsesrike personer, og han leverer informasjon frem til 1989, ved å fritte ut sine kilder».
Viksveen debuterte som forfatter i 1973 med DDR i dag. I 2002 ga han ut Kodenavn Lanze - en tenkt spion, som omhandler spionsiktelsen mot ham selv. I Fienden som forsvant fra 2004 er Viksveen-saken, Furre-saken og Krekar-saken eksempler på hvordan det norske overvåkingspolitiet møter det nye verdensbildet.
Fylkesvei 679 (andre betydninger)
I Norge finnes Fylkesvei 679 i de følgende fylkene:
Susanne Agerholm
Susanne Agerholm (født 14. oktober 1959 i Ringkøbing i Danmark) er en norsk forfatter.
Fylkesvei 674 (andre betydninger)
I Norge finnes fylkesvei 674 i de følgende fylkene:
Fylkesvei 678 (andre betydninger)
I Norge finnes Fylkesvei 678 i de følgende fylkene:
Uncle’s Institution
Uncle's Institution er bandprosjektet til ørstaværingen Egil Olsen. Han har gitt ut to album: Brand New Fool (2002) og Walkie Talk To Me (2005). Hans første utgivelse var singelen Santa Claus Is Gay fra 2002, siden den tiden har han turnert landet rundt med sin lekne og positive popmusikk.
Isernia (provins)
Provinsen Isernia (it. Provincia di Isernia) er en provins i regionen Molise i det sydlige Italia. Isernia er provinsens hovedstad.
Det var 89 852 innbyggere ved folketellingen i 2001.
Geografi
Provinsen Isernia grenser:
Fylkesvei 670 (andre betydninger)
I Norge finnes Fylkesvei 670 i de følgende fylkene:
Remi
Remi og Remy (fransk Rémi og Rémy) er opprinnelig franske kortformer av navnet Jeremy (norsk Jeremias), som er et hebraisk navn som betyr 'herren vil opphøye'.
Kjente personer med navnet
Personene i listen er ordnet kronologisk etter fødselsår.
Lagtingsvalget på Færøyene 1918
Lagtingsvalget på Færøyene 1918 ble avholdt 24. april 1918.
Stemmerett for kvinner ble innført på Færøyene i 1916, og lagtingsvalget i 1918 var første gang de kunne bruke denne.
Resultater
Merk valgordningen som kunne (slik som i 1918-valget) gi mandatfordeling noe i utakt med endringene i oppslutningen.
Apple Worldwide Developers Conference
Apple Worldwide Developers Conference, ofte forkortet til WWDC, er en årlig konferanse arrangert i California av Apple Konferansen brukes primært av Apple for å vise ny programvare og teknologier til utviklere, i tillegg til at det er mulig å selv teste nye ting og gi tilbakemeldinger til Apple. Antall deltagere varierer vanligvis mellom 2000 til 4200 utviklere, men under WWDC 2007, kunne Steve Jobs fortelle at det var over 5000 deltagere. WWDC 2010 hadde over 5200 deltagere fra 57 ulike land og ble utsolgt på åtte dager.
WWDC 2003
Mac OS X v10.3 og "iApps" (iPhoto, iMovie, iDVD, iTunes) blir presentert.
WWDC 2004
28. juni til 2. juli. Mac OS X v10.4 ble presentert.
WWDC 2005
6. juni til 10. juni.
WWDC 2006
7. august til 11. august i Moscone West i San Francisco. Mac OS X v10.5 ble vist frem for første gang. Mac Pro ble lansert og var den siste Mac-maskinen som gikk over til intel-prosessor.
WWDC 2007
11. juni til 15. juni. Lanseringsdatoen til iPhone blir kjent.
WWDC 2009
Under WWDC 2009 ble iPhone 3GS, iPhone OS 3.0 og Mac OS X v10.6 presentert.
WWDC 2010
7. juni til 11. juni. iPhone 4 ble presentert.
WWDC 2011
WWDC 2011 ble holdt i Moscone West i San Francisco fra 6. til 10. juni 2011. Alle de 5 000 billettene til konferansen ble utsolgt 10 timer etter at de ble lagt ut for salg 28. mars 2011. Dette er ca. 19 ganger raskere enn på WWDC 2010. Prisene er de samme som på WWDC 2010, 1 599 USD (ca. 9 000 kroner). Billettene som senere har blitt solgt på svartebørsen har for det meste kostet mellom 2 000 USD (ca. 11 000 kroner) og 4 500 USD (ca. 25 000 kroner).
WWDC 2015
WWDC 2015 ble avholdt fra 8. juni. iOS 9, Watch OS 2 og Mac OS X El Capitan. Apple lanserte også strømmetjenesten Apple Music.
Viking-programmet
Viking-programmet var et rom-program utført av den amerikanske romorganisasjonen NASA som bestod av de to romsondene «Viking 1» og «Viking 2» som hadde for hensikt å fotografere planeten Mars samt å lande på dens overflate. Hver av sondene besto av to hoveddeler: en såkalt Banesonde (engelsk: Orbiter) som skulle gå i omløpsbane og fotografere, og et landingsfartøy som var designet til å lande og undersøke overflaten. Orbiterne fungerte også som kommunikasjon mellom landingsfartøyne og jorda.